Αγαπητοί Συνάδελφοι καλησπέρα σας !!!

 Το τελευταίο διάστημα γίναμε δέκτες ανηλεούς βομβαρδισμού από τα μέσα, ηλεκτρονικά και έντυπα, ανακοινώσεων, απόψεων, προτροπών με αποτέλεσμα το σύνολο των συνταξιούχων να βρίσκεται σε πλήρη σύγχυση.

 Το Δ.Σ. του σωματείου μετά από εξέταση των θεμάτων, και των σχετικών συμβουλευτικών υπηρεσιών από έγκριτους νομικούς συμβούλους, κωδικοποίησε όσο μπορεί αυτό να επιτευχθεί, τις παραμέτρους των επιδιώξεών μας, και σας κάλεσε να σας ενημερώσει , να ακούσει τις απόψεις σας, τις προτάσεις σας, και να προχωρήσει δυναμικά και διεκδειτικά.

 Για να γίνει αυτό θα κάνουμε μια γρήγορη αναδρομή για το πώς φτάσαμε να υποστούμε τις δραματικές περικοπές των συντάξεων, και την πλήρη ανατροπή της ζωής μας παρά το ότι άλλα είχαμε συμφωνήσει όταν ξεκινούσαμε τον εργασιακό μας βίο.

 **Όλες οι μειώσεις**

 Τα 2,6 εκατομμύρια συνταξιούχοι της χώρας , από το 2010 έως και σήμερα, έχουν υποστεί δώδεκα “ειδικές” ή άλλες πρόσθετες εισφορές, που είχαν ως αποτέλεσμα τη μείωση των συντάξεων από 19,9% έως και πάνω από 50%, όπως εκτιμούν οι ειδικοί της κοινωνικής ασφάλισης. Η πρώτη περικοπή έγινε με την αντικατάσταση της 13ης και 14ης σύνταξης στις κύριες συντάξεις με ένα επίδομα της τάξης των 800 ευρώ, πριν από την εφαρμογή του 1ου Μνημονίου, και δείχνει ότι **οι συντάξεις ήταν και είναι το πρώτο θύμα -εύκολη επιλογή- όλων των κυβερνήσεων.** Οι απώλειες αυξήθηκαν δραματικά μέσα σε ένα 12μήνο, από τον Ιούλιο του 2014, έως και την εισφορά υγείας 6% σε κύριες και επικουρικές, τον Ιούλιο του 2015.

 **Οι 12 περικοπές συντάξεων που ψηφίστηκαν και εφαρμόστηκαν μέσα στην κρίση είναι :**

Το **Μάιο του 2010,** πριν δηλαδή την υπογραφή του πρώτου Μνημονίου, με το νόμο 3845 ψηφίστηκε η περικοπή των δώρων, ήτοι της 13ης και της 14ης κύριας σύνταξης καθώς και η υποκατάσταση τους με επιδόματα (800 € συνολικά, με εξαιρέσεις). Οι επικουρικές συντάξεις παρέμειναν 14.

 Το **Ιούλιο του 2010** με τους νόμους **3863** και **3865** ορίζεται νέος τρόπος υπολογισμού των συντάξεων για μέτα το 2015, που οδηγεί σε μικρές μείωσεις που σταδιακά γίνονται μεγάλες. Είναι η μεταρρύθμιση στην οποία «πάτησε» το 3ο Μνημόνιο.

 Το **Σεπτέμβριο του 2011** ψηφίστηκε ο νόμος **3869**, με αναδρομική εφαρμογή από τον Αύγουστο του 2010. Επέβαλε τη ειδική εισφορά αλληλεγγύης συνταξιούχων, με κλιμακωτές μειώσεις 3% για ποσά άνω των 1.400 ευρώ έως 13% για συντάξεις άνω των 3.500 ευρώ.

 Το **Σεπτέμβριο του 2011** ψηφίστηκε ο νόμος **3869,** που εφαρμόστηκε άμεσα και προέβλεπε μειώσεις στις επικουρικές συντάξεις, κλιμακωτά, από 3% για ποσά άνω των 300 έως 10% για επικουρικές συντάξεις άνω των 650.

 Το **Ιούλιο του 2011,** με το μεσοπρόθεσμο πρόγραμμα και τους νόμους **3869** και **4002** επήλθαν νέες, μεγαλύτερες μειώσεις στις κύριες συντάξεις, αυτή τη φορά εισάγονται ηλικιακά κριτήρια. Έτσι, όσοι συνταξιούχοι ήταν μικρότεροι των 60 ετών και λάμβαναν συντάξεις άνω των 1.700 ευρώ υπέστησαν μειώσεις από 6% έως και 10% για συντάξεις μεγαλύτερες των 3000 ευρώ.

 Το **Οκτώβριο του 2011,** με εφαρμογή από το Νοέμβριο του ίδιου χρόνου, ψηφίστηκε ο νόμος **4024** που πρέβλεπε ακόμη μεγαλύτερες μειώσεις στις κύριες συντάξεις των «νεότερων» συνταξιούχων. Οι μικρότεροι των 60 και οι μεγαλύτεροι των 54 υπέστησαν μείωση 20% για ποσά άνω 1.200 ευρώ.

 Ο ίδιος νόμος **(4024/11)** επέβαλε μειώσεις και στις επικουρικές συντάξεις. Συγκεκριμένα για τους συνταξιούχους του ΕΤΕΑΜ πρέβλεπε μείωση 30% για ποσά άνω των 150 ευρώ.

 Το **Μάρτιο του 2012,** με τον νόμο 4046, αναδρομικά από τον Ιανουάριο του 2012 , επιβλήθηκαν νέες μείωσεις στις κύριες συντάξεις. Συγκεκριμένα, οι συντάξεις που είχαν απομείνει υψηλές, άνω των 1.300 ευρώ, υπέστησαν μειώσεις 12%.

 Με τον ίδιο νόμο, μειώθηκαν εκ νέου και οι επικουρικές. Συγκεκριμένα, για ποσά άνω των 250 ευρώ, η μείωση ήταν 10%. Για ποσά από 251 έως 300 ευρώ, μείωση 15%, για ποσά άνω των 300 ευρώ, μείωση 20%.

 Το **Νοέμβριο του 2012,** με εφαρμογή από τον Ιανουάριο του 2013, ψηφλιστηκε ο νόμος **4093**, με νέες μείωσεις σε κύριες και επικουρικές. Συγκεκριμένα, αυτή τη φορά, η μείωση έγινε στο σύνολο των εισοδημάτων από συντάξεις (κύρια + επικουρική). Συγκεκριμένα, ποσά από 1.000-1.500 ευρώ υπέστησαν μείωση 5%, 1.500-2.000 υπέστησαν μείωση 10%, από 2.000-3.000 ευρώ μείωση 15%, και ποσά από 3.000 ευρώ και άνω, μείωση 20%. Επίσης καταργήθηκαν τα επιδόματα δώρων στις κύριες και τα δώρα στις επικουρικές.

 Το **Ιούλιο του 2014,** εφαρμόζεται για πρώτη φορά ο νόμος 4254/12 για το ΕΤΕΑ, που προβλέπει τη ρήτρα μηδενικού ελλέιματος στις επικουρικές συντάξεις. Έτσι όσοι είχαν ενταχθεί τότε στο υπέρ-επικουρικό ταμείο υπέστησαν οριζόντιες μειώσεις της τάξης του 5,2%.

 Με το νόμο (Ν. 4336/15) επέρχεται σημαντική μείωση σε κύριες και επικουρικές συντάξεις, μέσω της αύξησης των εισφορών υπέρ ΕΟΠΥΥ στις κύριες και της επιβολής εισφοράς στις επικουρικές. Συγκεκριμένα, οι εισφορές αυξήθηκαν κατά 2 μονάδες (6% από 4%) επί του ποσού των κύριων συντάξεων πριν από τις περικοπές που ξεκίνησαν το 2010. Στις επικουρικές,επιβλήθηκε εισφορά 6% επί του ποσού μετά των περικοπών. Στις επικουρικές βέβαια, επιβλήθηκε εισφορά υγείας και στις περιπτώσεις δεύτερης επικουρικής καθώς και στις επικουρικές που δίνονται λόγω θανάτου (χηρείας).

**Τι προβλέπει ο Ν. 4387/16 - γνωστός ως νόμος Κατρούγκαλου - για τις συντάξεις**

 Ο Ν. 4387/2016 προβλέπει μεταξύ άλλων:

* την πλήρη εξίσωση των σημερινών συνταξιούχων με τους νέους συνταξιούχους
* με τηνπλήρη εφαρμογή του θα δίνει συντάξεις μειωμένες κατά 20% - 40% σε σχέση με εκείνες του 2014
* με τα άρθρα 14 και 33 όπως τροποποιήθηκαν με τον ν. 4472/2017 προβλεπόταν επανυπολογισμός των συντάξεων και της περικοπής της προσωπικής διαφοράς έως 18% από 1/1/2019.

Η προσωπική διαφορά φθάνει έως το 30% για μεγάλες κατηγορίες συνταξιούχων, ένω οι απώλειες που θα προέκυπταν από τις περικοπές δεν αποκλείεται να ξεπερνούσαν τα 300 ευρώ τον μήνα.

Σε ότι αφορά τις συντάξεις χηρείας, με τον νόμο Κατρούγκαλου ένα μεγάλο ποσοστό αυτών για πρώτη φορά καταργείται τελείως. Ενώ για την πρώτη τριετία η σύνταξη χηρείας καταβάλλεται ανεξαρτήτου ηλικίας, αν στη λήξη της τριετίας ο δικαιούχος δεν έχει κλείσει τα 55. τότε η σύνταξη διακόπτεται οριστικά.

* Αν είναι ήδη 55 έτων κατά την υποβολή της αίτησης. τότε και μόνον τότε η σύνταξη λόγω θανάτου καταβάλλεται για μία τριετία στο 50% και συνεχίζει στο ίδιο ποσοστό και μετά την τριετία.
* Αν ο/η σύζυγος βρει δουλεία ή παίρνει ήδη δική του σύνταξη, η σύνταξη θανάτου περιορίζεται για πάντα στο 25%.
* Αν το 55ο και άνω έτος του δικαιούχου συμπληρώνεται στη λήξη της τριετίας, τότε η σύνταξη αναστέλλεται, αλλά επαναχορηγείται στο 67ο έτος.
* Τα δικαιοδόχα τέκνα λαμβάνουν ποσοστό από τη σύνταξη του θανάντος στα 18 ή ως τα 24 εφόσον σπουδάζουν.
* Εάν η σύζυγος κλέινει τα 55 - ως την ενηλικίωση των παιδιών που παίρνουν μερίδιο από τη σύνταξη του πατέρα τους ή μέχρι την ηλικία των 24 ετών αν σπουδάζουν - τότε η σύνταξη καταβάλλεται (μέχρι την ενηλικίωση των παιδιών ή την συμπλήρωση του 24ου έτους) και έκτοτε αναστέλλεται για να επαναχορηγηθεί στα 67.

**Το δευτέρο «κλείδι» που καθορίζει το ποσό της σύνταξης είναι ο επανυπολογισμός**

 Για τις συντάξεις χηρείας , λαμβάνει ήδη χώρα μία παρανομία, που αφορά χήρους, χήρες και ανήλικα τέκνα. Παρά το γεγονός ότι ο νόμος ορίζει ότι ο επαυπολογισμός των κύριων συντάξεων θα ίσχυε από 1/1/2019, οι συντάξεις χηρείας που έχουν μεταβιβαστεί στο επιζώντα σύζυγο έχουν ήδη επαυπολογιστεί παράνομα.

 Με απλά λόγια η μείωση κατά 50% της κύριας σύνταξης, για να μετατραπεί σε σύνταξη χηρεία, δεν έγινε στο αρχικό ποσό της σύνταξης του θανόντα, άλλα στο επανυπολογισμένο ποσό, με τρόπο παράνομο.

 Συμπερασματικά το 1ο Μνημόνιο με περικοπές της τάξης του 15% στις συντάξιμες αποδοχές, πέρασε από την κρίση της δικαιοσύνης, χώρις ουσιαστικές αντιρρήσεις. Το 2ο Μνημόνιο (οι νόμοι 4051/2012 και 4093/2012), κρίθηκε από τα ανώτατα δικαστήρια και την Επιτροπή του Ε.Κ.Χ. αντισυνταγματικό σε ρυθμίσεις που επέβαλαν νέες περικοπές στη σύνταξη, επικούρηση και τα δώρα. Ειδικότερα, για τα ειδικά μισθολόγια του Δημοσίου (δικαστές, ένστολοι, πανεπιστημιακοί, γιατροί ΕΣΥ) το Ελεγκτικό Συνέδριο, το Μισθοδικείο και το ΣτΕ έκριναν ότι οι νέες; περικοπές της τάξης του 15% ήταν αντισυνταγματικές.

 Για τον χώρο τον ΔΕΚΟ και τον ευρύτερο ιδιωτικό τομέα η Ολομέλεια του ΣτΕ με τις αποφάσεις (2287 και 2288/15) έκρινε επίσης αντισυνταγματικές τις περικοπές του 2ου Μνημονίου με τους ν. (4051/2012 και 4093/2012).

 Για το 3ο Μνημόνιο (νόμος Κατρούγκαλου) επίσης οι εργαζόμενοι συνταξιούχοι προσέφυγαν στο ΣτΕ και αναμένεται η απόφαση, τόσο για τις περικοπές, όσο και για τις δυσβάσταχτες εισφορές.

 Να σημειώσουμε ότι οι νέοι συνταξιούχοι μετά την ισχύ του νόμου Κατρούγκαλου έχουν υποστεί μειώσεις της τάξης του 35%. Είναι μία πρωτοφανής πράξη άδικης νομοθέτικης ρύθμισης χωρίς την ε0λάχιστη μεταβατική περίοδο.

 Για τα ειδικά μισθολόγια του Δημοσίου από 1/1/2019, θα εφαρμοστούν οι αποφάσεις των Ανωτάτων Δικαστηρίων και θα επιστραφούν οι περικοπές 1,8 δις. ευρώ.

 Για συνταξιούχους όμως των ΔΕΚΟ και του ιδιωτικού τομέα οι αντίστοιχες αποφάσεις της ολομέλειας του ΣτΕ που έκριναν αντισυνταγματικές τις περικοπές σε σύνταξη, επικούρηση και δώρα δεν εφαρμόζονται.

 Από τα πράγματα με την άδικη και παράνομη συμπεριφορά της Πολιτείας, που δεν σέβεται και δεν εφαρμόζει τις αποφάσεις (Ολ. ΣτΕ 2287-2288/15) υπάρχουν δύο δρόμοι: **1**. Πολιτική Απόφαση **2.** Ο δικαστικός αγώνας για του συνταξιούχους. Οι πρώτες αποφάσεις που άρχισαν να εκδίδονται από τα δικαστήρια δικαιώνουν πλήρως όσους προσέφυγαν. Επιδικάζονται ποσά από 5.000 ευρώ έως και 15.000 ευρώ για τη επικούρηση και τη σύνταξη. Επίσης και τα δώρα εκδίδονται θετικές αποφάσεις και οι συνταξιουχοι προσφεύγουν στη δικαιοσύνη.

 Η Κυβέρνηση, όπως σέβεται και υλοποιεί τις αποφάσεις για τα ειδικά μισθολόγια του Δημοσίου, οφείλει να σεβαστεί και να εφαρμόσει τις αποφάσεις της Ολ. του ΣτΕ, που έκριναν αντισυνταγματικούς τους νόμους 4051/2012 και 4093/12, για συντάξεις, επικούρηση και δώρα στον χώρο του ΔΕΚΟ και όλον τον ιδιωτικό τομέα.

**ΕΙΣΦΟΡΑ ΑΛΛΗΛΕΓΓΥΗΣ ΓΙΑ ΣΥΝΤΑΞΙΟΥΧΟΥΣ ΔΗΜΟΣΙΟΥ ΚΑΙ ΕΙΔΙΚΩΝ ΜΙΣΘΟΛΟΓΙΩΝ**

 Μία πολύ σημαντική απόφαση είχε λάβει από καιρό η Ολομέλεια του Ελεγκτικού Συνεδρίου χρειάστηκε 21 μήνες για να δημοσιεύσει το σκεπτικό της από τον Μάιο του 2015 (28/5/2015) όταν και την εξέδωσε, με την οποία μπαίνει οριστικό τέλος (από τον επόμενο μήνα μάλιστα) στην εισφορά αλληλεγγύης για τους συνταξιούχους του Δημοσίου και ειδικών Μισθολογίων.

 **Τι λέει η απόφαση**

 Με την απόφαση της Ολομέλειας του Ελεγκτικού Συνεδρίου κρίθηκαν αντισυνταγματικές οι διατάξεις των νόμων με τους οποίους είχε επιβληθεί «Ειδική Εισφορά Αλληλεγγύης Συνταξιούχων» (ΕΕΑΣ) σεόλους τους συνταξιούχους του Δημοσίου (Δημοσιο, Ειδικά Μισθολόγια, Σώματα Ασφαλείας κ.ά). Με την υπ’ αριθθ. 244/2017 απόφαση του , το Ανώτατο Δημοσιονομικό Δικαστήριο της χώρας έκρινε με πλειοψηφία 25 έναντι 9 ότι οι διατάξεις των μνημονιακών νόμων αντίκειται τόσο στις διατάξεις του Συντάγματος (άρθρα 4,1,5,1 κ.ά) όσο και στις υπερνομοθετικές πηγές δικαίου που δεσμεύουν τη χώρα μας και κυρίως στο Πρώτο Πρόσθετο Πρωτόκολλο της Ευρωπαϊκής Σύμβασης Δικαιωμάτων του Ανθρώπου (ΕΣΔΑ). Σύμφωνα με την απόφαση, οι δύο αυτοί νομοθετικοί κανόνες προστατεύουν την περιουσία, στην έννοια της οποίας περιλαμβάνονται οι μισθοί και οι συντάξεις.

**ΤΙ ΕΧΕΙ ΚΑΝΕΙ ΤΟ ΣΩΜΑΤΕΙΟΥ ΜΕΧΡΙ ΣΗΜΕΡΑ**

 **1.** Αγωγή για την επιστροφή των παρανόμως παρακρατηθέντων ποσών Εισφοράς Αλληλεγγύης Συνταξιούχων (ΕΑΣ) για όσους ήταν κάτω των 60 έτων και της Ειδικής Εισφοράς από τον πρώτο μήνα παρακράτησης των ( Αύγουστος 2010 για την ΕΑΣ και Αύγουστο 2011 για την Ειδική Εισφορά κάτω των 60) Αγωγή τον Ιανουάριος 2012. Απεριφθεί με αιτιολογία την συνταγματικότητα των νόμων του 1ου Μνημονίου.

 **2.** Αγωγή για την μείωση του ΕΦΑΠΑΞ των νόμων 3986/2011 και 4024/2011. Απεριφθεί με την παραπάνω αιτιολογία (734/2016 Απόφαση του ΣτΕ).

 **3.** Διεκδίκηση των περικοπών των νόμων 4051/12 και 4093/12 στην κύρια και επικουρική σύνταξη

**α.** Αγωγή Καγιόγλου ΔΕΚΕΜΒΡΙΟΥ 2015 ορίστηκε δικάσιμος 13 **ΙΟΥΝΙΟΥ 2019.**

**β**. Αγωγή Καγιόγλου ΔΕΚΕΜΒΡΙΟΥ 2016 δεν έχει οριστεί δικάσιμος.

**γ.** Αγωγές Αποστολίδης 7/12/2016 για την κύρια σύνταξη και 31/1/2017 για την επικουρική, δεν έχουν οριστεί δικάσιμοι.

 **4.** Αίτηση του συνόλου των μέλων του σωματείου στον ΕΦΚΑ, στο ΕΤΕΑΕΠ, και στο ΕΤΕΑΗΕ για την μη παραγραφή των περικοπών των νόμων 4051/12 και 4093/12.

 **5.** Μετά από παρέμβαση του σωματείου στην ΠΟΣ/ΔΕΗ η ομοσπονδία κατέθεσε αγωγή για την αντισυνταγματικότητα του νόμου 4037/2016 και εκκρεμεί η απόφαση.